[ca] En aquesta Tesi s'ha analitzat el fenomen del metge malalt, és a dir, aquell que presenta problemes psíquics i/o conducta addictiva a l'alcohol o altres drogues, i que per aquesta causa pot veure's afectada la seva praxi professional. Amb aquest objectiu, s'ha procedit a fer una aproximació exhaustiva del problema, analitzant el comportament específic del metge quan emmalalteix i la seva resposta com a malalt. I incidint sobre els antecedents, factors epidemiològics, circumstàncies i factors predisponents, condicions de risc en l'exercici, així com sobre les conseqüències que d'aquesta condició se'n deriva a nivell personal, socio-familiar, professional i, de manera específica, sobre la qualitat de l'exercici professional. S'ha analitzat, igualment, l'experiència d'abordatge d'aquest problema en altres països. I també s'ha analitzat la responsabilitat de les organitzacions professionals i sanitàries a l'hora de fer front al problema. Finalment, s'ha fet una exposició del Programa d'Atenció Integral al Metge Malalt (PAIMM), iniciativa del Col·legi de Metges de Barcelona i el Consell de Col·legis de Metges de Catalunya amb la col·laboració del Departament de Sanitat de la Generalitat de Catalunya, que es va posar en marxa el 1997 amb l'objectiu de donar una resposta assistencial i rehabilitadora específica al metge que presentava algun trastorn mental o conducta addictiva i, al mateix temps, ser una eina de control de la praxi per als cassos que esdevinguessin un risc per als pacients. S'ha elaborat, treballat i analitzat els resultats d'aquest Programa tant des del punt de vista assistencial i clínic, com de la tasca de control i regulació de l'exercici de la corporació professional. A través de les conclusions finals realitzades es constata de manera significativa que el PAIMM és un model (no punitiu) d'assistència als metges que pateixen un trastorn mental i/o conducta addictiva a l'alcohol o altres drogues i que es planteja amb l'objectiu de la rehabilitació personal i professional. I que, alhora, té una missió de prevenir errors i mala praxi. Així mateix, el Programa es caracteritza per oferir una assistència sanitària directa, específica i en règim de confidencialitat, complementada amb altres prestacions col·legials com atenció personal, assessorament legal, formació complementària i prestacions socials. I compta amb dos àrees d'intervenció: una assistencial i una altra col·legial. Aquesta segona ha bastit procediments deontològics i jurídics per donar cobertura a tots els procediments del Programa, especialment en els casos de metges amb risc de mala praxi. Al Programa s'hi accedeix voluntàriament en un 89 % dels casos. Els diagnòstics principals dels metges atesos foren: 69 % trastorns mentals, 20 % addicció a l'alcohol i un 11 % addicció a altres drogues. Només el 5.4 % dels casos han hagut de ser sotmesos a mesures col·legials de control de l'exercici durant el tractament a través d'un Contracte Terapèutic Col·legial. Un 80 % dels metges han continuat treballant mentre eren atesos pel Programa. Finalment, es conclou que aquest programa és factible, compleix els objectius que van justificar la seva creació, dóna garanties professionals i també socials perquè permet detectar i ajudar millor el metge malalt, afavoreix i li permet tractar-se a través d'uns serveis assistencials específics i de gran qualitat, i perquè facilita al metge malalt la seva rehabilitació personal i professional i perquè a través dels mecanismes desenvolupats està contribuint de manera molt notable a complir amb la funció col·legial de regulació i de control de l'exercici professional.

[en] In this Thesis I have analyzed the phenomenon of the sick doctor, considered as someone that manifests mental disorders and/or addictive behaviors such as dependence on alcohol or other drugs which thereafter affect the quality of his/her professional work. For this purpose, I have proceeded to make a comprehensive approach to the problem, analyzing specific behaviors of doctors when sick and their response as a patient. I have focused on background, epidemiological factors, circumstances, predisposing factors, risk conditions in the medical practice, as well as consequences of this condition on a personal level, social and family, professional, and specifically on the quality of the professional practice. I have also analyzed the experience of tackling this problem in other countries, and the responsibility of health professional organizations when addressing the problem. Finally, I've presented the Programa d'Atenció Integral al Metge Malalt (PAIMM) Integral Care Program for Sick Doctors, created by Col·legi de Metges de Barcelona and Consell de Col·legis de Metges de Catalunya with the collaboration of the Health Department of the Generalitat de Catalunya (Autonomous Government of Catalonia), launched in 1997 with the aim to provide specific medical care and rehabilitation to doctors with a mental disorder or addictive behavior, and at the same time, to be a tool to control the medical practice in cases of risk to patients. I've prepared, worked and studied the results of this Program from a clinical care standpoint and as a task of controlling and regulating the exercise of the professional corporation. Conclusions show that the Integral Care Program for Sick Physicians (PAIMM) is a healthcare model (non punitive) for doctors who suffer a mental disorder and/or addictive behavior to alcohol or other drugs. Its objective is to rehabilitate the sick physician both personally and professionally and also prevent medical errors and malpractice. The Program offers direct and specific healthcare assistance that is confidential. Other benefits offered (by the Medical Association) are personal care, legal advice, additional training and social benefits and intervenes in two areas: healthcare treatment and on a professional level (via the Medical Association). For the second area, deontological and legal procedures have been put in place to cover the program's processes, especially in cases of doctors at risk of malpractice. The Access to Program is voluntary in 89% of cases. Principal diagnosis for treated doctors: 69% mental disorders, 20% addiction to alcohol and 11% addiction to other drugs. Only 5.4% of cases have been subjected to the Medical Associations measures of control during treatment using the Professional Therapeutic Contract. Finally, I conclude that this Program is feasible, meets the objectives that justified its creation, provides professional and social guarantees because it can detect and help treat a sick doctor, it allows for a physician to obtain specific and high quality healthcare treatment, and it makes it easy for the sick doctor to rehabilitate both personally and professionally. The program contributes in a very significant way to accomplish the Medical Association's goal of regulating and controlling the practice of medicine